				|

		52012PC0150

			Pasiūlymas EUROPOS PARLAMENTO IR TARYBOS REGLAMENTAS  kuriuo iš dalies keičiamos direktyvų 1999/4/EB, 2000/36/EB, 2001/111/EB, 2001/113/EB ir 2001/114/EB nuostatos dėl Komisijai suteikiamų įgaliojimų /* COM/2012/0150 final - 2012/0075 (COD) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
·
Pasiūlymo pagrindas ir tikslai
Suderinti direktyvose 1999/4/EB, 2000/36/EB,
2001/111/EB, 2001/113/EB ir 2001/114/EB nustatytus Komisijos įgyvendinimo
įgaliojimus su Komisijai deleguotųjų ir įgyvendinimo įgaliojimų
atskyrimu pagal Sutarties dėl Europos Sąjungos veikimo (SESV) 290 ir
291 straipsnius ir suteikti papildomų deleguotųjų
įgaliojimų Komisijai.
Šioje sutartyje skiriami Komisijai deleguojami
įgaliojimai priimti bendro pobūdžio įstatymo galios neturinčius
teisės aktus, skirtus neesminėms įstatymo galią
turinčio teisės akto nuostatoms papildyti ar iš dalies pakeisti, kaip
nustatyta šios sutarties 290 straipsnio 1 dalyje (deleguotieji aktai), ir
Komisijai suteikiami įgaliojimai priimti vienodas teisiškai privalomų
Sąjungos aktų įgyvendinimo sąlygas, kaip nustatyta šios
sutarties 291 straipsnio 2 dalyje (įgyvendinimo aktai).
Deleguotųjų aktų atveju teisės aktų leidėjas
suteikia Komisijai įgaliojimą priimti norminamojo pobūdžio
aktus. Įgyvendinimo aktų atveju aplinkybės labai skiriasi. Iš
tiesų už teisiškai privalomų Europos Sąjungos teisės
aktų įgyvendinimą visų pirma atsako valstybės
narės. Tačiau jei įstatymo galią turinčiam teisės
aktui taikyti reikalingos vienodos įgyvendinimo sąlygos, Komisija
įgaliojama priimti šiuos teisės aktus. Direktyvų 1999/4/EB,
2000/36/EB, 2001/111/EB, 2001/113/EB ir 2001/114/EB suderinimas su naujomis
Sutarties taisyklėmis grindžiamas klasifikacija pagal naująją
dabartinių Komisijos įgaliojimų koncepciją.
Be to, ir toliau atsižvelgiant į šią
naują koncepciją, pirmiau nurodytų direktyvų nuostatos taip
pat patikrintos, siekiant nustatyti galimą papildomą poreikį
suteikti įgaliojimų Komisijai pagal naująją Sutarties
klasifikaciją.
Atlikus šį patikrinimą parengtas
pasiūlymo iš dalies pakeisti direktyvas 1999/4/EB, 2000/36/EB,
2001/111/EB, 2001/113/EB ir 2001/114/EB projektas.
·
Bendrosios aplinkybės
Pagal Sutarties dėl Europos Sąjungos
veikimo 290 ir 291 straipsnius išskiriamos dvi skirtingos Komisijos
teisės aktų rūšys:
–
pagal Sutarties dėl Europos Sąjungos
veikimo 290 straipsnį teisės aktų leidėjui suteikiama
galimybė „Komisijai deleguoti įgaliojimą priimti bendro
pobūdžio įstatymo galios neturinčius teisės aktus, kuriais
papildomos ar iš dalies keičiamos neesminės įstatymo galią turinčio
teisės akto nuostatos“. Tokiu būdu Komisijos priimti teisės
aktai Sutartyje vadinami deleguotaisiais aktais (290 straipsnio
3 dalis);
–
pagal Sutarties dėl Europos Sąjungos
veikimo 291 straipsnį valstybėms narėms suteikiama galimybė
„imtis visų nacionalinės teisės priemonių,
būtinų teisiškai privalomiems Sąjungos aktams įgyvendinti“.
Kai tie teisės aktai turi būti įgyvendinami vienodomis
sąlygomis, jais Komisijai suteikiami įgyvendinimo įgaliojimai.
Sutartyje tokiu būdu Komisijos priimti teisės aktai vadinami
įgyvendinimo aktais (291 straipsnio 4 dalis).
·
Galiojančios pasiūlymo srities
nuostatos
Sutarties dėl Europos Sąjungos veikimo
(SESV) 290 ir 291 straipsniai.
1999 m. birželio 28 d. Tarybos
sprendimas 1999/468/EB, nustatantis Komisijos naudojimosi jai suteiktais
įgyvendinimo įgaliojimais tvarką, pakeistas Tarybos sprendimu
2006/512/EB, panaikintas 2011 m. vasario 16 d. Europos Parlamento ir
Tarybos reglamentu (ES) Nr. 182/2011, kuriuo nustatomos valstybių
narių vykdomos Komisijos naudojimosi įgyvendinimo įgaliojimais
kontrolės mechanizmų taisyklės ir bendrieji principai.
·
Derėjimas su kitomis Sąjungos
politikos sritimis ir tikslais
Netaikoma.
2.           KONSULTACIJŲ SU
SUINTERESUOTOSIOMIS ŠALIMIS REZULTATAI IR POVEIKIO VERTINIMAI
·
Konsultacijos su suinteresuotosiomis šalimis
·
Tiriamųjų duomenų rinkimas ir
naudojimas
Konsultacijų su suinteresuotosiomis šalimis
ar nepriklausomo tyrimo neprireikė, nes pasiūlymas yra
tarpinstitucinis klausimas, taikomas visiems Tarybos ir (arba) Tarybos ir
Europos Parlamento teisės aktams.
·
Poveikio vertinimas
Poveikio vertinimo neprireikė, nes
pasiūlymas yra tarpinstitucinis klausimas, taikomas visiems Tarybos
ir (arba) Tarybos ir Europos Parlamento teisės aktams.
3.           TEISINIAI PASIŪLYMO
ASPEKTAI
·
Siūlomų veiksmų santrauka
Nustatyti deleguotuosius ir
įgyvendinimo įgaliojimus, kurie turėtų būti suteikiami
Komisijai atsižvelgiant į direktyvas 1999/4/EB, 2000/36/EB, 2001/111/EB,
2001/113/EB ir 2001/114/EB, ir nustatyti atitinkamą deleguotųjų
ir įgyvendinimo aktų priėmimo procedūrą atsižvelgiant
į naujas teisines aplinkybes, susidariusias įsigaliojus SESV
290 ir 291 straipsniams.
·
Teisinis pagrindas
Sutarties dėl Europos Sąjungos veikimo
43 ir 114 straipsniai.
·
Subsidiarumo principas
Pasiūlymas priklauso bendrai ES ir
valstybių narių kompetencijai ir atitinka subsidiarumo principą.
·
Proporcingumo principas
Pasiūlymas atitinka proporcingumo
principą.
·
Pasirinkta priemonė
Šis pasiūlymas yra derinimo proceso dalis ir
yra susijęs tik su Komisijos įgaliojimais atsižvelgiant į naujas
teisines aplinkybes, kurios sukurtos Lisabonos sutartimis. Nuostatų
dėl Komisijos deleguotųjų įgaliojimų į
valstybių narių teisės sistemas perkelti nereikia. Todėl
pasirinkta reglamento forma.
2012/0075 (COD)
Pasiūlymas
EUROPOS PARLAMENTO IR TARYBOS REGLAMENTAS

kuriuo iš dalies keičiamos
direktyvų 1999/4/EB, 2000/36/EB, 2001/111/EB, 2001/113/EB ir 2001/114/EB
nuostatos dėl Komisijai suteikiamų įgaliojimų
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 43 straipsnio
2 dalį ir 114 straipsnio 1 dalį,
atsižvelgdami į Europos Komisijos
pasiūlymą[1],
perdavus įstatymo galią
turinčio teisės akto projektą nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[2],
laikydamiesi įprastos
teisėkūros procedūros,
kadangi:
(1)       1999 m. vasario
22 d. Europos Parlamento ir Tarybos direktyva 1999/4/EB dėl kavos ir
cikorijos ekstraktų[3],
2000 m. birželio 23 d. Europos Parlamento ir Tarybos direktyva
2000/36/EB dėl žmonėms vartoti skirtų kakavos ir šokolado
produktų[4],
2011 m. gruodžio 20 d. Tarybos direktyva 2001/111/EB dėl kai
kurių žmonėms vartoti skirto cukraus rūšių[5], 2001 m. gruodžio
20 d. Tarybos direktyva 2001/113/EB dėl žmonių maistui
skirtų vaisių džemų, žele, marmeladų ir saldintos
kaštonų tyrės[6]
ir 2001 m. gruodžio 20 d. Tarybos direktyva 2011/114/EB dėl
žmonėms vartoti skirto tam tikro iš dalies arba visiškai dehidratuoto
konservuoto pieno[7],
siekiant įgyvendinti kai kurias šių direktyvų nuostatas,
Komisijai suteikiami įgaliojimai, kurie turi būti vykdomi laikantis
1999 m. birželio 28 d. Tarybos sprendime 1999/468/EB,
nustatančiame Komisijos naudojimosi jai suteiktais įgyvendinimo
įgaliojimais tvarką[8],
pakeistame Tarybos sprendimu 2006/512/EB[9],
nustatytos tvarkos;
(2)       dėl Lisabonos sutarties
įsigaliojimo minėtus įgaliojimus reikia suderinti su Sutarties
dėl Europos Sąjungos veikimo (toliau – Sutarties) 290 straipsniu;
(3)       nors direktyvų
1999/4/EB, 2000/36/EB, 2001/111/EB ir 2001/114/EB prieduose yra techninių
elementų, kuriuos gali reikėti pritaikyti arba atnaujinti
atsižvelgiant į atitinkamų tarptautinių standartų
pokyčius, šiomis direktyvomis Komisijai nesuteikiami tinkami
įgaliojimai, atsižvelgiant į tarptautinių standartų
pokyčius, nedelsiant pritaikyti ar atnaujinti minėtus priedus. Be to,
Direktyvoje 1999/4/EB Komisijai nenumatyti tinkami įgaliojimai,
atsižvelgiant į technikos pažangą, nedelsiant pritaikyti ar
atnaujinti direktyvos priedą, nors minėtame priede yra techninių
elementų, kuriuos taip pat gali reikėti pritaikyti arba atnaujinti
atsižvelgiant į technikos pažangą.  Be to, nors Direktyvos 2000/36/EB
I priedo A skirsnyje ir B skirsnio 1 dalyje yra techninių elementų,
kuriuos gali reikėti pritaikyti arba atnaujinti atsižvelgiant į technikos
pažangą, Komisijos įgaliojimai suderinti tam tikras to priedo
nuostatas su technikos pažanga minėtų skirsnių neapima.
Todėl, kad direktyvos 1999/4/EB, 2000/36/EB, 2001/111/EB, 2001/113/EB ir
2001/114/EB būtų nuosekliai įgyvendinamos, Komisijai
reikėtų suteikti papildomų įgaliojimų pritaikyti arba
atnaujinti direktyvų 1999/4/EB, 2000/36/EB, 2001/111/EB ir 2001/114/EB
priedus atsižvelgiant į technikos pažangą ir į tarptautinių
standartų pokyčius;
(4)       todėl, siekiant
papildyti arba iš dalies pakeisti tam tikras neesmines direktyvų 1999/4/EB,
2000/36/EB, 2001/111/EB, 2001/113/EB ir 2001/114/EB nuostatas atsižvelgiant
į technikos pažangą ir (arba), atitinkamais atvejais, į
tarptautinių standartų pokyčius, Komisijai pagal Sutarties 290
straipsnį turėtų būti suteikti įgaliojimai priimti aktus,
kurių taikymo sritis ir turinys yra šie: Direktyvos 1999/4/EB atveju
pritaikyti ar atnaujinti  su priede pateiktais produktų aprašymais ir
apibrėžimais susijusias technines charakteristikas, paprastai išreikštas
procentais; Direktyvos 2000/36/EB atveju pritaikyti arba atnaujinti su 1 priedo
A skirsnyje pateiktais prekių pavadinimais ir apibrėžimais susijusias
technines charakteristikas, paprastai išreikštas procentais ir (arba)
gramais, taip pat to priedo B, C ir D skirsnius; Direktyvos 2001/111/EB atveju
pritaikyti arba atnaujinti priedo A dalies nuostatas dėl techninių
charakteristikų, susijusių su produktų pavadinimais ir
apibrėžimais, taip pat priedo B dalį; Direktyvos 2001/113/EB atveju
pritaikyti arba atnaujinti I priedo nuostatas dėl techninių charakteristikų
(paprastai išreikštų gramais ir (arba) procentais), susijusių su
produktų pavadinimais ir sąvokų apibrėžimais, taip pat II
priedą ir III priedo B dalį; Direktyvos 2001/114/EB atveju pritaikyti
arba atnaujinti I priedo nuostatas  dėl techninių
charakteristikų (paprastai išreikštų procentais), susijusių su
produktų sąvokų apibrėžimais ir produktų pavadinimais,
taip pat II priedą;
(5)       ypač svarbu, kad
Komisija parengiamųjų darbų metu tinkamai konsultuotųsi,
taip pat ir su ekspertais.  Atlikdama su deleguotaisiais  aktais susijusį
parengiamąjį darbą ir rengdama jų tekstus Komisija
turėtų užtikrinti, kad atitinkami dokumentai būtų vienu
metu, laiku ir tinkamai perduoti Europos Parlamentui ir Tarybai;
(6)        priėmus 2002 m.
sausio 28 d. Europos Parlamento ir Tarybos reglamentą (EB)
Nr. 178/2002, nustatantį maistui skirtų teisės aktų
bendruosius principus ir reikalavimus, įsteigiantį Europos maisto
saugos tarnybą ir nustatantį su maisto saugos klausimais susijusias
procedūras[10],
kuris Sąjungos ir nacionaliniu lygmeniu taikomas visiems maisto ir
pašarų gamybos, perdirbimo ir paskirstymo etapams, į direktyvų
1999/4/EB, 2000/36/EB, 2001/111/EB, 2001/113/EB ir 2001/114/EB taikymo
sritį įtrauktiems produktams tiesiogiai taikomos bendrosios maisto
produktus reglamentuojančios Sąjungos nuostatos.  Todėl
Komisijai nebereikia įgaliojimų minėtų direktyvų
nuostatoms suderinti su bendrosiomis maisto produktus reglamentuojančiomis
Sąjungos nuostatomis. Todėl nuostatas, kuriomis tokie
įgaliojimai suteikiami, reikėtų išbraukti;
(7)       todėl direktyvas
1999/4/EB, 2000/36/EB, 2001/111/EB, 2001/113/EB ir 2001/114/EB
reikėtų atitinkamai iš dalies pakeisti;
(8)       kadangi direktyvų
1999/4/EB, 2000/36/EB, 2001/111/EB, 2001/113/EB ir 2001/114/EB pakeitimai
susiję tik su Komisijos įgaliojimais, jų nereikia perkelti
į valstybių narių teisę,
PRIĖMĖ ŠĮ
REGLAMENTĄ:
1 straipsnis
Direktyvos 1999/4/EB 4 ir 5 straipsniai
pakeičiami taip:
„4 straipsnis
Komisijai suteikiami įgaliojimai pagal 5
straipsnį priimti deleguotuosius aktus, kad, atsižvelgiant į
susijusių tarptautinių standartų pokyčius (kai tinkama) ir
į technikos pažangą, būtų iš dalies pakeistos su priede
pateiktais produktų aprašymais ir apibrėžimais susijusios
techninės charakteristikos.
5 straipsnis
1.       Įgaliojimai priimti šioje
direktyvoje nurodytus deleguotuosius aktus Komisijai suteikiami šiame
straipsnyje nustatytomis sąlygomis.
2.      4 straipsnyje nurodyti įgaliojimai
priimti deleguotuosius aktus Komisijai suteikiami neribotam laikotarpiui nuo
(...). (Leidinių biuras turi įrašyti šio pakeitimų teisės
akto įsigaliojimo datą.)
3.      Europos Parlamentas arba Taryba gali bet
kuriuo metu panaikinti 4 straipsnyje nurodytus įgaliojimus priimti
deleguotuosius aktus. Sprendimu dėl įgaliojimų panaikinimo
nutraukiami tame sprendime nurodyti įgaliojimai priimti deleguotuosius
aktus.  Sprendimas įsigalioja kitą dieną po jo paskelbimo Europos
Sąjungos oficialiajame leidinyje arba vėlesnę jame
nurodytą dieną.  Jis neturi poveikio jau galiojančių
deleguotųjų aktų teisėtumui.
4.      Priėmusi deleguotąjį
aktą, Komisija apie jį vienu metu praneša ir Europos Parlamentui, ir
Tarybai.
5.      Pagal 4 straipsnį priimtas
deleguotasis aktas įsigalioja tik tuo atveju, jeigu per du mėnesius
nuo pranešimo Europos Parlamentui ir Tarybai apie šį aktą dienos nei
Europos Parlamentas, nei Taryba nepareiškia prieštaravimų arba jeigu dar
nepasibaigus šiam laikotarpiui tiek Europos Parlamentas, tiek Taryba praneša
Komisijai, kad neprieštaraus. Europos Parlamento arba Tarybos iniciatyva šis
laikotarpis pratęsiamas dviem mėnesiais. “
2 straipsnis
Direktyvos 2000/36/EB 5 ir 6 straipsniai
pakeičiami taip:
„5 straipsnis
Komisijai suteikiami įgaliojimai pagal 6
straipsnį priimti deleguotuosius aktus, kad, atsižvelgiant į
susijusių tarptautinių standartų pokyčius (kai tinkama) ir
į technikos pažangą, būtų iš dalies pakeistos su 1 priedo A
skirsnyje pateiktais prekių pavadinimais ir apibrėžimais susijusios
techninės charakteristikos, taip pat to priedo B, C ir D skirsniai.
6 straipsnis
1.      Įgaliojimai priimti šioje
Direktyvoje nurodytus deleguotuosius aktus Komisijai suteikiami šiame
straipsnyje nustatytomis sąlygomis.
2.      5 straipsnyje nurodyti įgaliojimai
priimti deleguotuosius aktus Komisijai suteikiami neribotam laikotarpiui nuo
(...). (Leidinių biuras turi įrašyti šio pakeitimų teisės
akto įsigaliojimo datą.)
3.      Europos Parlamentas arba Taryba gali bet
kuriuo metu panaikinti 5 straipsnyje nurodytus įgaliojimus priimti
deleguotuosius aktus. Sprendimu dėl įgaliojimų panaikinimo
nutraukiami tame sprendime nurodyti įgaliojimai priimti deleguotuosius aktus.
Sprendimas įsigalioja kitą dieną po jo paskelbimo Europos
Sąjungos oficialiajame leidinyje arba vėlesnę jame
nurodytą dieną. Jis neturi poveikio jau galiojančių
deleguotųjų aktų teisėtumui.
4.      Priėmusi deleguotąjį
aktą, Komisija apie jį vienu metu praneša ir Europos Parlamentui, ir
Tarybai.
5.      Pagal 5 straipsnį priimtas
deleguotasis aktas įsigalioja tik tuo atveju, jeigu per du mėnesius
nuo pranešimo Europos Parlamentui ir Tarybai apie šį aktą dienos nei
Europos Parlamentas, nei Taryba nepareiškia prieštaravimų arba jeigu dar nepasibaigus
šiam laikotarpiui tiek Europos Parlamentas, tiek Taryba praneša Komisijai, kad
neprieštaraus. Europos Parlamento arba Tarybos iniciatyva šis laikotarpis
pratęsiamas dviem mėnesiais.“
3 straipsnis
Direktyvos 2001/111/EB 4  ir 5 straipsniai
pakeičiami taip:
„4 straipsnis
Komisijai suteikiami įgaliojimai pagal 5
straipsnį priimti deleguotuosius aktus, kad, atsižvelgiant į
susijusių tarptautinių standartų pokyčius (kai tinkama) ir
į technikos pažangą, būtų iš dalies pakeistos priedo A
dalies nuostatos dėl techninių charakteristikų, susijusių
su produktų pavadinimais ir apibrėžimais, taip pat priedo B dalis.
5 straipsnis
1.      Įgaliojimai priimti šioje
Direktyvoje nurodytus deleguotuosius aktus Komisijai suteikiami šiame
straipsnyje nustatytomis sąlygomis.
2.      4 straipsnyje nurodyti įgaliojimai
priimti deleguotuosius aktus Komisijai suteikiami neribotam laikotarpiui nuo
(...). (Leidinių biuras turi įrašyti šio pakeitimų teisės
akto įsigaliojimo datą.)
3.      Europos Parlamentas arba Taryba gali bet
kuriuo metu panaikinti 4 straipsnyje nurodytus įgaliojimus priimti
deleguotuosius aktus. Sprendimu dėl įgaliojimų panaikinimo
nutraukiami tame sprendime nurodyti įgaliojimai priimti deleguotuosius
aktus. Sprendimas įsigalioja kitą dieną po jo paskelbimo Europos
Sąjungos oficialiajame leidinyje arba vėlesnę jame
nurodytą dieną. Jis neturi poveikio jau galiojančių
deleguotųjų aktų teisėtumui.
4.      Priėmusi deleguotąjį
aktą, Komisija apie jį vienu metu praneša ir Europos Parlamentui, ir
Tarybai.
5.      Pagal 4 straipsnį priimtas
deleguotasis aktas įsigalioja tik tuo atveju, jeigu per du mėnesius
nuo pranešimo Europos Parlamentui ir Tarybai apie šį aktą dienos nei
Europos Parlamentas, nei Taryba nepareiškia prieštaravimų arba jeigu dar
nepasibaigus šiam laikotarpiui tiek Europos Parlamentas, tiek Taryba praneša
Komisijai, kad neprieštaraus. Europos Parlamento arba Tarybos iniciatyva šis
laikotarpis pratęsiamas dviem mėnesiais.“
4 straipsnis
Direktyvos 2001/113/EB 5 ir 6 straipsniai
pakeičiami taip:
„5 straipsnis
Komisijai suteikiami įgaliojimai pagal 6
straipsnį priimti deleguotuosius aktus, kad, atsižvelgiant į
susijusių tarptautinių standartų pokyčius (kai tinkama) ir
į technikos pažangą, būtų iš dalies pakeistos I priedo
nuostatos dėl techninių charakteristikų, susijusių su
produktų pavadinimais ir sąvokų apibrėžimais, taip pat II
priedas ir III priedo B dalis.
6 straipsnis
1.      Įgaliojimai priimti šioje
Direktyvoje nurodytus deleguotuosius aktus Komisijai suteikiami šiame
straipsnyje nustatytomis sąlygomis.
2.      5 straipsnyje nurodyti įgaliojimai
priimti deleguotuosius aktus Komisijai suteikiami neribotam laikotarpiui nuo
(...). (Leidinių biuras turi įrašyti šio pakeitimų teisės
akto įsigaliojimo datą.)
3.      Europos Parlamentas arba Taryba gali bet
kuriuo metu panaikinti 5 straipsnyje nurodytus įgaliojimus priimti
deleguotuosius aktus. Sprendimu dėl įgaliojimų panaikinimo
nutraukiami tame sprendime nurodyti įgaliojimai priimti deleguotuosius
aktus. Sprendimas įsigalioja kitą dieną po jo paskelbimo Europos
Sąjungos oficialiajame leidinyje arba vėlesnę jame
nurodytą dieną. Jis neturi poveikio jau galiojančių
deleguotųjų aktų teisėtumui.
4.      Priėmusi deleguotąjį
aktą, Komisija apie jį vienu metu praneša ir Europos Parlamentui, ir
Tarybai.
5.      Pagal 5 straipsnį priimtas
deleguotasis aktas įsigalioja tik tuo atveju, jeigu per du mėnesius
nuo pranešimo Europos Parlamentui ir Tarybai apie šį aktą dienos nei
Europos Parlamentas, nei Taryba nepareiškia prieštaravimų arba jeigu dar
nepasibaigus šiam laikotarpiui tiek Europos Parlamentas, tiek Taryba praneša
Komisijai, kad neprieštaraus. Europos Parlamento arba Tarybos iniciatyva šis
laikotarpis pratęsiamas dviem mėnesiais.“
5 straipsnis
Direktyvos 2001/114/EB 5 ir 6 straipsniai
pakeičiami taip:
„5 straipsnis
Komisijai suteikiami įgaliojimai pagal 6
straipsnį priimti deleguotuosius aktus, kad, atsižvelgiant į
susijusių tarptautinių standartų pokyčius (kai tinkama) ir
į technikos pažangą,  būtų iš dalies pakeistos I priedo
nuostatos dėl techninių charakteristikų, susijusių su
produktų sąvokų apibrėžimais ir produktų pavadinimais,
taip pat II priedas.
6 straipsnis
1.      Įgaliojimai priimti šioje
Direktyvoje nurodytus deleguotuosius aktus Komisijai suteikiami šiame
straipsnyje nustatytomis sąlygomis.
2.      5 straipsnyje nurodyti įgaliojimai
priimti deleguotuosius aktus Komisijai suteikiami neribotam laikotarpiui nuo
(...). (Leidinių biuras turi įrašyti šio pakeitimų teisės
akto įsigaliojimo datą.)
3.      Europos Parlamentas arba Taryba gali bet
kuriuo metu panaikinti 5 straipsnyje nurodytus įgaliojimus priimti deleguotuosius
aktus. Sprendimu dėl įgaliojimų panaikinimo nutraukiami tame
sprendime nurodyti įgaliojimai priimti deleguotuosius aktus. Sprendimas
įsigalioja kitą dieną po jo paskelbimo Europos Sąjungos
oficialiajame leidinyje arba vėlesnę jame nurodytą dieną.
Jis neturi poveikio jau galiojančių deleguotųjų aktų
teisėtumui.
4.      Priėmusi deleguotąjį
aktą, Komisija apie jį vienu metu praneša ir Europos Parlamentui, ir
Tarybai.
5.      Pagal 5 straipsnį priimtas
deleguotasis aktas įsigalioja tik tuo atveju, jeigu per du mėnesius
nuo pranešimo Europos Parlamentui ir Tarybai apie šį aktą dienos nei
Europos Parlamentas, nei Taryba nepareiškia prieštaravimų arba jeigu dar
nepasibaigus šiam laikotarpiui tiek Europos Parlamentas, tiek Taryba praneša
Komisijai, kad neprieštaraus. Europos Parlamento arba Tarybos iniciatyva šis
laikotarpis pratęsiamas dviem mėnesiais.“
6 straipsnis
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje,
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C , , p. .
[2]               OL C , , p. .
[3]               OL L
66, 1999 3 13, p. 26.
[4]               OL L 197, 2000 8 3, p. 19.
[5]               OL L 10, 2002 1 12, p. 53.
[6]               OL L 10, 2002 1 12, p. 67.
[7]               OL L 15, 2002 1 17, p. 19.
[8]               OL L 184, 1999 7 17, p. 23.
[9]               OL L 200, 2006 7 22, p. 11.
[10]             OL L 31, 2009 2 1, p. 1.


				|

		52012PC0109

			Pasiūlymas EUROPOS PARLAMENTO IR TARYBOS REGLAMENTAS  dėl Europos Sąjungos raštinės įrangos energijos vartojimo efektyvumo ženklinimo programos, kuriuo iš dalies keičiamas Reglamentas (EB) Nr. 106/2008 dėl Bendrijos raštinės įrangos energijos vartojimo efektyvumo ženklinimo programos /* COM/2012/0109 final - 2012/0049 (COD) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Reglamente (EB) Nr. 106/2008 yra
nustatytos raštinės įrangai (kompiuteriams, kompiuterių
monitoriams, spausdintuvams, kopijavimo aparatams, skeneriams ir t. t.)
taikomos programos Energy Star įgyvendinimo Europos Sąjungoje
taisyklės. Europos Sąjungoje programa Energy Star įgyvendinama
pagal 2011 m. gruodžio mėn. galios netekusį Jungtinių
Amerikos Valstijų Vyriausybės ir Europos bendrijos susitarimą
dėl raštinės įrangos energijos vartojimo efektyvumo ženklinimo
programų suderinimo[1].
2011 m. liepos 12 d. Taryba priėmė sprendimą, kuriuo
Komisija įgaliota vesti derybas dėl naujo penkerių metų
susitarimo. Tos derybos baigtos 2011 m. lapkričio 29 d. Šio
pasiūlymo iš dalies pakeisti Reglamentą (EB) Nr. 106/2008 tikslas
– programos Energy Star įgyvendinimą priderinti prie naujo
susitarimo. Tarybos sprendimo dėl naujo Energy Star susitarimo
pasirašymo ir sudarymo pasiūlymas pateikiamas Tarybai drauge su šiuo
pasiūlymu iš dalies pakeisti Reglamentą (EB) Nr. 106/2008.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Naujo susitarimo
pasiūlyme ir pasiūlyme iš dalies pakeisti Reglamentą (EB)
Nr. 106/2008 atsižvelgiama į pirmų dviejų programos Energy
Star įgyvendinimo Europos Sąjungoje laikotarpių
(2001–2010 m.) patirtį ir į Europos Sąjungos Energy Star
valdybos konsultacijas.
Pagrindinės
priežastys tęsti programą Energy Star trečią
penkerių metų laikotarpį nurodytos Komunikate dėl programos
Energy Star įgyvendinimo Europos Sąjungoje 2006–2010 m.[2] ir Komisijos rekomendacijoje
Tarybai pradėti derybas dėl antrojo Energy Star susitarimo.
Toliau apibendrinami pagrindiniai punktai:
–
įgyvendinama programa Energy Star buvo
ypač veiksminga siekiant didesnio energijos
vartojimo efektyvumo raštinės įrangos rinkoje. Pagal programą pavyko raštinės
įrangos, parduotos per pastaruosius trejus metus, suvartojamos elektros
energijos kiekį sumažinti apie 11 TWh, t. y. maždaug
16 proc. Todėl sutaupyta daugiau kaip 1,8 mlrd. EUR mokesčių
už elektros energiją ir neišmesta 3,7 Mt CO2;
–
programa yra lanksti ir dinamiška politikos
priemonė, ypač gerai pritaikyta tokiems sparčiai kintantiems
produktams, kaip IRT produktai;
–
ES ir JAV turėtų toliau
bendradarbiaudamos rengti produktų specifikacijas, o tokio paties lygio reikalavimus
abu subjektai turėtų nustatyti maždaug tokiu pačiu metu;
–
atsižvelgiant į JAV ketinimą pagal
programą taikyti trečiųjų subjektų atliekamą
sertifikavimą, susitarimas turėtų būti toliau taikomas
pagal dvi atskiras produktų registravimo sistemas – Europos Sąjungoje
taikyti savarankišką sertifikavimą, o Jungtinėse Amerikos
Valstijose taikyti trečiųjų subjektų atliekamą
sertifikavimą. Manoma, kad abipusio pripažinimo principo taikymo
nutraukimas neturėtų neigiamai paveikti ES programoje
dalyvaujančių gamintojų, nes jie dėmesį skiria
daugiausia ES rinkai;
–
gamintojai pranešė, kad pagrindinis jų
dalyvavimo programoje veiksnys yra centrinės valdžios institucijoms
nustatytas reikalavimas pirkti raštinės įrangą, kuri savo
efektyvumu bent prilygtų programos Energy Star reikalavimams. Be
to, daug gamintojų dalyvauja viešuosiuose konkursuose kitose
valstybėse narėse, nei yra įsisteigę, todėl
turėtų būti apsvarstytos galimybės sugriežtinti nuostatas
dėl viešųjų pirkimų. Papildomos
priežastys, kodėl reikėtų sugriežtinti nuostatas dėl
viešųjų pirkimų, pateiktos poveikio vertinime[3], kuris pridedamas prie Direktyvos dėl energijos vartojimo
efektyvumo pasiūlymo[4];
–
turimais duomenimis, reikalavimų atitikties
lygis yra aukštas, tačiau Komisija ir valstybės narės
turėtų glaudžiai bendradarbiauti, kad visapusiškai užtikrintų
programos reikalavimų įgyvendinimo kontrolę, ir ne vėliau
kaip po pusantrų metų po susitarimo sudarymo apsvarstyti, ar
įgyvendinimo kontrolė yra veiksminga. Šiuo
atžvilgiu turėtų būti išaiškinti Komisijos ir valstybių
narių įpareigojimai, susiję su programos įgyvendinimo
kontrolės užtikrinimu;
–
Komisija toliau stebės, koks JAV
pasiūlytų pakeitimų ir programos Energy Star poveikis
sutaupytos energijos kiekiui, gamintojams ir atitikčiai. Likus mažiausiai
dvejiems metams iki naujo susitarimo galiojimo pabaigos, ji išnagrinės
galimus būdus, kaip spręsti raštinės įrangos energijos
vartojimo klausimus, įskaitant galimybę vietoj programos Energy
Star taikyti alternatyvias politikos priemones.
3.           TEISINIAI PASIŪLYMO
ASPEKTAI
Svarbiausias šio pasiūlymo iš dalies
pakeisti Reglamentą (EB) Nr. 106/2008 tikslas – programos Energy
Star įgyvendinimą priderinti prie naujo Jungtinių Amerikos
Valstijų Vyriausybės ir Europos Sąjungos susitarimo dėl
raštinės įrangos energijos vartojimo efektyvumo ženklinimo
programų koordinavimo.
Vienintelis esminis pasiūlytas pakeitimas
yra išbraukti Reglamento (EB) Nr. 106/2008 4 straipsnio 4 dalį,
kurioje teigiama: „Laikoma, kad raštinės įrangos gaminiai, kuriems
naudoti bendrą logotipą leido USEPA, atitinka šį
reglamentą, nebent yra priešingų įrodymų“. Europos
Sąjungoje ir Jungtinėse Amerikos Valstijose programos taikymas iki
šiol buvo grindžiamas gamintojų savarankišku sertifikavimu. Manoma, kad programos
sėkmę Europos Sąjungoje iš dalies nulėmė šios
paprastos produktų registravimo procedūros. Tačiau JAV
nusprendė pereiti prie JAV rinkai tiekiamų produktų
sertifikavimo, kurį atlieka tretieji subjektai. Toks metodas ES rinkai
nerekomenduojamas. Jis galėtų neigiamai paveikti programą, o
mažųjų ir vidutinių įmonių padėtis taptų
nepalanki, palyginti su dideliais gamintojais. Todėl pagal naują
susitarimą programa bus taikoma pagal dvi atskiras produktų
registravimo sistemas. ES rinkai tiekiamus produktus turės užregistruoti
Europos Komisija, o JAV rinkai tiekiamus produktus turės užregistruoti JAV
programos Energy Star akredituotieji tretieji subjektai. Vadinasi,
abipusio pripažinimo principas nebus taikomas.
Kitais pakeitimais atnaujinamos nuorodos
į galiojančius teisės aktus (4 straipsnis) ir į naują
susitarimą (11 straipsnis), taip pat atnaujinamas Energy Star
valdybos pavadinimas (8 straipsnis). 12 straipsnyje pateiktas Komisijos ir
valstybių narių įpareigojimų užtikrinti programos
įgyvendinimo kontrolę išaiškinimas. Sujungiami 4 ir 7 straipsniai,
taip pat 13 ir 14 straipsniai.
Komunikate dėl programos Energy Star
įgyvendinimo Europos Sąjungoje 2006–2010 m. padaryta išvada, kad
turėtų būti apsvarstyta galimybė sugriežtinti nuostatas
dėl viešųjų pirkimų reikalavimų. Kad pagal naują
susitarimą programa Energy Star būtų įgyvendinta
laiku, iš dalies pakeistą reglamentą reikia priimti skubiai,
todėl esminių teksto pakeitimų nepasiūlyta. Vietoj to griežtesnės nuostatos dėl
viešųjų pirkimų bus numatytos Direktyvos dėl energijos
vartojimo efektyvumo, kuria visapusiškai sprendžiami viešųjų
pirkimų klausimai, pasiūlyme[5]. Iš dalies pakeistame reglamente turėtų
būti atsižvelgta į šios direktyvos nuostatas dėl
viešųjų pirkimų.
Komisija nuolat stebės, koks JAV
pasiūlytų pakeitimų ir programos Energy Star poveikis
sutaupytos energijos kiekiui, gamintojams ir atitikčiai. Likus mažiausiai
dvejiems metams iki naujo susitarimo galiojimo pabaigos, ji išnagrinės
galimus būdus, kaip ateityje spręsti raštinės įrangos
energijos vartojimo klausimus, įskaitant galimybę vietoj programos Energy
Star taikyti alternatyvias politikos priemones.
4.           POVEIKIS BIUDŽETUI
Pasiūlymu siekiama toliau
įgyvendinti esamą programą, todėl jis neturi poveikio
veiklos ir administraciniams asignavimams ir žmogiškiesiems ištekliams.
2012/0049 (COD)
Pasiūlymas
EUROPOS PARLAMENTO IR TARYBOS REGLAMENTAS

dėl Europos Sąjungos raštinės
įrangos energijos vartojimo efektyvumo ženklinimo programos, kuriuo iš
dalies keičiamas Reglamentas (EB) Nr. 106/2008 dėl Bendrijos
raštinės įrangos energijos vartojimo efektyvumo ženklinimo programos
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami Sutartį dėl Europos
Sąjungos veikimo, ypač į jos 194 straipsnio 1 dalį,
atsižvelgdami į Europos Komisijos
pasiūlymą,
perdavus įstatymo galią
turinčio teisės akto projektą nacionaliniams parlamentams,
atsižvelgdami į Ekonomikos ir
socialinių reikalų komiteto nuomonę,
atsižvelgdami į Regionų
komiteto nuomonę,
laikydamiesi įprastos
teisėkūros procedūros,
kadangi:
(1)       programa Energy Star
Sąjungoje įgyvendinama pagal 2008 m. sausio 15 d. Europos
Parlamento ir Tarybos reglamentą (EB) Nr. 106/2008 dėl Bendrijos
raštinės įrangos energijos vartojimo efektyvumo ženklinimo programos[6], remiantis Jungtinių Amerikos Valstijų Vyriausybės ir
Europos bendrijos susitarimu dėl raštinės įrangos energijos
vartojimo efektyvumo ženklinimo programų suderinimo[7]. Šis
susitarimas neteko galios 2011 m. gruodžio 28 d., o Taryba
priėmė sprendimą, kuriuo Komisija įgaliota vesti derybas
dėl naujo penkerių metų susitarimo. Derybos dėl naujo
susitarimo baigtos 2011 m. lapkričio 29 d. Todėl
turėtų būti įrašyta nuoroda į naują
susitarimą;
(2)       taip pat būtina
atnaujinti nuorodas į Sąjungos ženklinimo arba kokybės
sertifikavimo sistemas, nustatytas 2009 m. spalio 21 d. Europos Parlamento
ir Tarybos direktyva 2009/125/EB, nustatančia ekologinio projektavimo
reikalavimų su energija susijusiems gaminiams nustatymo sistemą[8], 2010 m. gegužės 19 d. Europos Parlamento ir Tarybos
direktyva 2010/30/ES dėl su energija susijusių gaminių suvartojamos
energijos ir kitų išteklių nurodymo ženklinant gaminį ir apie
jį pateikiant standartinę informaciją[9] ir
2009 m. lapkričio 25 d. Europos Parlamento ir Tarybos reglamentu
(EB) Nr. 66/2010 dėl ES ekologinio ženklo[10];
(3)       šio pakeitimų reglamento
priėmimas yra gera proga įrašyti naują Energy Star
valdybos pavadinimą;
(4)       atsižvelgiant į naujo
susitarimo VI straipsnį, kuriame numatytos dvi atskiros produktų
sertifikavimo sistemos (Sąjungos rinkai tiekiamus produktus gamintojai
sertifikuoja savarankiškai, o JAV rinkai tiekiamus produktus sertifikuoja
tretieji subjektai), turėtų būti išbraukta 4 straipsnio 4 dalis;
(5)       6 straipsnyje
turėtų būti išaiškintas ryšys su aktualiomis Europos Parlamento
ir Tarybos direktyvos […./../ES] dėl energijos vartojimo efektyvumo, kuria
panaikinamos direktyvos 2004/8/EB ir 2006/32/EB[11],
nuostatomis;
(6)       turėtų būti
išaiškinti 12 straipsnio 3 dalyje nustatyti Komisijos ir valstybių
narių įpareigojimai užtikrinti programos Energy Star
įgyvendinimo kontrolę;
(7)       programos vertinime
turėtų būti apsvarstytos alternatyvios politikos galimybės
ir numatyta pakankamai laiko priimti informacija pagrįstą
sprendimą dėl galimo susitarimo atnaujinimo;
(8)       todėl Reglamentas (EB)
Nr. 106/2008 turėtų būti atitinkamai iš dalies pakeistas;
PRIĖMĖ ŠĮ
REGLAMENTĄ:
1 straipsnis
Reglamentas (EB) Nr. 106/2008 iš dalies
keičiamas taip:
(1)
4 straipsnis pakeičiamas taip:
„4 straipsnis
Bendrieji principai
1.
Tinkamais atvejais Energy Star programa
koordinuojama su kitomis Europos Sąjungos ženklinimo arba kokybės
sertifikavimo priemonėmis bei schemomis, pavyzdžiui, visų pirma
Reglamentu (EB) Nr. 66/2010 nustatyta Europos Sąjungos ekologinio
ženklo suteikimo schema, Direktyvoje 2010/30/EB numatytu su energija
susijusių gaminių energijos ir kitų išteklių suvartojimo
parodymu ženklinant gaminį bei pateikiant standartinę
informaciją apie gaminį, taip pat Direktyvos 2009/125/EB
įgyvendinimo priemonėmis. Koordinuojant programą,
keičiamasi įrodymais ir prireikus skirtingoms schemoms nustatomi
bendri specifikacijų ir reikalavimų lygiai.
2.
Kitos valstybėse narėse taikomos ir
naujos savanoriškos energijos vartojimo efektyvumo ženklinimo programos,
skirtos raštinės įrangos gaminiams, gali egzistuoti kartu su Energy
Star programa.
3.
Bendrą logotipą programos dalyviai gali
naudoti ant jų raštinės įrangos gaminių ir susijusioje
reklaminėje medžiagoje.
4.
Dalyvavimas Energy Star programoje yra
savanoriškas.
5.
Nedarant poveikio Europos Sąjungos atitikties
įvertinimo bei atitikties ženklinimo taisyklėms ir (arba)
tarptautiniams Europos Sąjungos ir trečiųjų šalių
susitarimams dėl galimybės patekti į Europos Sąjungos
rinką, Komisija arba valstybės narės į šio reglamento
taikymo sritį įtrauktus gaminius, kurie patiekti Europos
Sąjungos rinkai, gali išbandyti, kad patikrintų jų atitiktį
šio reglamento reikalavimams.
(2)
6 straipsnis keičiamas taip:
„6 straipsnis
Energijos vartojimo efektyvumo
kriterijų naudojimo skatinimas
1.
Susitarimo galiojimo laikotarpiu centrinės
valdžios institucijos, apibrėžtos 2004 m. kovo 31 d. Europos
Parlamento ir Tarybos direktyvoje 2004/18/EB dėl viešojo darbų,
prekių ir paslaugų pirkimo sutarčių sudarymo tvarkos
derinimo[12], nedarydamos poveikio Sąjungos ir nacionalinės teisės
aktų bei ekonominių kriterijų taikymui, viešojo prikimo
sutartyse, kurių vertė lygi minėtos direktyvos 7 straipsnyje
nurodytoms riboms arba jas viršija, nustato energijos vartojimo efektyvumo
reikalavimus, ne mažiau griežtus nei bendrosiose specifikacijose. Šis
straipsnis taikomas nedarant poveikio Europos Parlamento ir Tarybos direktyvos
[…./../ES] dėl energijos vartojimo efektyvumo, kuria panaikinamos
direktyvos 2004/8/EB ir 2006/32/EB[13], 5
straipsnio ir III priedo f punkto nuostatoms.
2.
Susitarimo galiojimo laikotarpiu Komisija ir kitos
Sąjungos institucijos, nedarydamos poveikio Sąjungos ir
nacionalinės teisės aktų bei ekonominių kriterijų
taikymui, viešojo pirkimo sutartyse, kurių vertė lygi Direktyvos
2004/18/EB 7 straipsnyje nurodytoms riboms arba jas viršija, nustato energijos
vartojimo efektyvumo reikalavimus, ne mažiau griežtus nei bendrosiose
specifikacijose.“
(3)
7 straipsnis išbraukiamas.
(4)
8 straipsnis pakeičiamas taip:
„8 straipsnis
Europos Sąjungos Energy Star
valdyba
1.           Komisija įkuria Europos
Sąjungos Energy Star valdybą (toliau – ESESV), sudarytą
iš 9 straipsnyje nurodytų valstybių atstovų ir
suinteresuotųjų subjektų atstovų. ESESV peržiūri Energy
Star programos įgyvendinimą Sąjungoje ir prireikus teikia
Komisijai konsultacijas ir pagalbą, kad ji galėtų vykdyti
Susitarimo IV straipsnyje nurodyto valdymo subjekto funkcijas.
2.           Komisija užtikrina, kad savo
veikloje ESESV, atsižvelgdama į visas raštinės įrangos
gaminių grupes, kiek įmanoma prižiūrėtų, kad
programoje vienodai dalyvautų visos su gaminių grupe susiję
suinteresuotieji subjektai, pavyzdžiui, gamintojai, mažmenininkai,
importuotojai, aplinkos apsaugos grupės ir vartotojų organizacijos.
3.           Siekdama laiku patikslinti
bendrąsias specifikacijas, Komisija, kuriai padeda ESESV, stebi, kaip
bendru logotipu pažymėti gaminiai skverbiasi į rinką ir kaip
kinta raštinės įrangos energijos vartojimo efektyvumas.
4.           Komisija priima ESESV darbo
tvarkos taisykles, atsižvelgdama į valstybių atstovų ESESV
nuomonę.“
(5)
11 straipsnis pakeičiamas taip:
„11 straipsnis
Parengiamosios techninių
kriterijų persvarstymo procedūros
1.           Siekiant pasirengti
bendrųjų specifikacijų ir raštinės įrangos
gaminių grupių, kurias apima Susitarimo C priedas, persvarstymui, ir
prieš pateikiant pasiūlymo projektą arba atsakant JAV Aplinkos
apsaugos agentūrai laikantis tvarkos, kuri numatyta Susitarime ir [...]
Tarybos sprendime [...] dėl Jungtinių Amerikos Valstijų
Vyriausybės ir Europos Sąjungos susitarimo dėl raštinės
įrangos energijos vartojimo efektyvumo ženklinimo programų suderinimo
sudarymo[14], imamasi 2–5 dalyse nurodytų veiksmų.
2.           Komisija gali prašyti, kad
ESESV pateiktų pasiūlymą dėl susitarimo ar
bendrųjų gaminio specifikacijų persvarstymo. Komisija gali
pateikti pasiūlymą ESESV dėl gaminio bendrųjų
specifikacijų ar Susitarimo persvarstymo. ESESV taip pat gali teikti
pasiūlymą Komisijai savo iniciatyva.
3.           Komisija, gavusi
pasiūlymą iš JAV Aplinkos apsaugos agentūros dėl Susitarimo
persvarstymo, visais atvejais turi konsultuotis su ESESV.
4.           ESESV nariai, teikdami savo
nuomonę Komisijai, atsižvelgia į įgyvendinamumo ir rinkos
tyrimų rezultatus bei turimas energijos vartojimo mažinimo technologijas.
5.           Siekdama sumažinti energijos
vartojimą Komisija ypač atsižvelgia į Susitarimo I straipsnio 3
dalyje nurodytą tikslą parengti plataus užmojo bendrąsias
specifikacijas ir tinkamai atsižvelgia į turimas technologijas ir
susijusias išlaidas. Prieš pateikdama nuomonę dėl naujų
bendrų specifikacijų, ESESV visų pirma atsižvelgia į
naujausius ekologinio projektavimo tyrimų rezultatus.“
(6)
12 ir 13 straipsniai pakeičiami taip:
„12 straipsnis
Rinkos priežiūra ir piktnaudžiavimo
kontrolė
1.           Bendras logotipas naudojamas
tik į Susitarimo taikymo sritį įtrauktiems gaminiams, laikantis
Susitarimo B priede nurodytų gairių bendro logotipo naudotojui.
2.           Draudžiama bet kokia
klaidinga ar klaidinanti reklama arba bet kokio ženklinimo ar logotipo,
kurį galima supainioti su bendru logotipu, naudojimas.
3.           Komisija, imdamasi Susitarimo
IX straipsnio 2, 3 ir 4 dalyse apibrėžtų veiksmų ar juos
koordinuodama, užtikrina, kad bendras logotipas būtų naudojamas
tinkamai. Valstybės narės imasi reikiamų (visų pirma
Susitarimo IX straipsnio 5 dalyje apibrėžtų) veiksmų, kad
būtų laikomasi šio reglamento nuostatų jų teritorijoje ir
apie tai informuoja Komisiją. Valstybės narės įrodymus, kad
programos dalyviai nesilaiko privalomų taisyklių gali perduoti
Komisijai, kad ji imtųsi pradinių veiksmų.“
„13 straipsnis
Peržiūra ir persvarstymas
Prieš Susitarimo šalims tariantis dėl jo
pratęsimo pagal Susitarimo XIV straipsnio 2 dalį, Komisija
įvertina, koks Energy Star programos veiksmingumas gerinant raštinės
įrangos energijos vartojimo efektyvumą ir suteikiant rinkos
galimybių gamintojams, ir įvertina alternatyvias politikos galimybes,
pavyzdžiui, nustatytas Sąjungos teisės aktuose, ypač direktyvose
2009/125/EB ir 2010/30/EB. Šių dviejų vertinimų rezultatai
pranešami Europos Parlamentui ir Tarybai ne vėliau kaip likus dvejiems
metams iki Susitarimo galiojimo pabaigos.“
(7)
14 straipsnis išbraukiamas.
2 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos oficialiajame
leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje,
Europos Parlamento vardu                           Tarybos
vardu
Pirmininkas                                                   Pirmininkas
[1]               OL L 381, 2006 12 28, p. 26.
[2]               COM(2011) 337 galutinis.
[3]               SEC(2011) 779 galutinis.
[4]               COM(2011) 370 galutinis.
[5]               COM(2011) 370 galutinis.
[6]               OL L 39, 2008 2 13, p. 1.
[7]               OL L 381, 2006 12 28, p. 26.
[8]               OL L 285, 2009 10 31, p. 10.
[9]               OL L 153, 2010 6 18, p. 1.
[10]             OL L 27, 2010 1 30, p. 1.
[11]             OL L […], […], p. […].
[12]             OL L 134, 2004 4 30, p. 114. Direktyva
su paskutiniais pakeitimais, padarytais Komisijos reglamentu (EB) 1422/2007 (OL
L 317, 2007 12 5, p. 34).
[13]             OL L […], […], p. […].
[14]             OL L […], […], p. […].


Svarbus teisinis pranešimas

|

52007PC0278

Pasiūlymas Tarybos reglamentas nustatantis galutinį antidempingo muitą ir galutinai surenkantis laikinąjį muitą, nustatytą tam tikriems importuojamiems Kinijos Liaudies Respublikos kilmės balneliams  /* KOM/2007/0278 galutinis */

	[pic] | EUROPOS BENDRIJŲ KOMISIJA |Briuselis, 30.5.2007KOM(2007) 278 galutinisPasiūlymasTARYBOS REGLAMENTASnustatantis galutinį antidempingo muitą ir galutinai surenkantis laikinąjį muitą, nustatytą tam tikriems importuojamiems Kinijos Liaudies Respublikos kilmės balneliams(pateikta Komisijos)AIŠKINAMASIS MEMORANDUMASPASIūLYMO APLINKYBėS |Pasiūlymo pagrindimas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas), taikymu atliekant tyrimą dėl importuojamų Kinijos Liaudies Respublikos kilmės balnelių. |Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |Pasiūlymo srityje galiojančios nuostatos Komisijos reglamentas (EB) Nr. 1999/2006, nustatantis laikinąjį antidempingo muitą tam tikrų Kinijos Liaudies Respublikos kilmės balnelių importui. |Derėjimas su kitomis Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Atliekant tyrimą, susijusios suinteresuotosios šalys, remdamosi pagrindiniame reglamente numatytomis nuostatomis, turėjo galimybę ginti savo interesus. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas pateikiamas įgyvendinant pagrindinį reglamentą. Pagrindiniame reglamente nenumatomas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. |TEISINIAI PASIūLYMO ASPEKTAI |Siūlomų veiksmų santrauka 2006 m. balandžio 7 d. Komisija pradėjo antidempingo tyrimą dėl tam tikrų į Bendriją importuojamų Kinijos Liaudies Respublikos kilmės balnelių. 2006 m. gruodžio 20 d. Reglamentu (EB) Nr. 1999/2006 Komisija šiems importuojamiems produktams nustatė laikinuosius antidempingo muitus. Pridedamas Tarybos reglamento pasiūlymas yra grindžiamas galutinėmis išvadomis dėl dempingo, žalos, priežastinio ryšio ir Bendrijos intereso, kuriomis patvirtintos preliminariosios išvados, tuo pat metu pakoreguojant dempingo skirtumų apskaičiavimą. Todėl Tarybai siūloma priimti pridedamą reglamento pasiūlymą, kuris turi būti paskelbtas Oficialiajame leidinyje ne vėliau kaip 2007 m. birželio 27 d. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytų priežasčių. |Veiksmų pobūdis yra aprašytas pirmiau minėtame pagrindiniame reglamente, nesuteikiant galimybės taikyti nacionalinį sprendimą. |Nuoroda apie Bendrijai, šalių vyriausybėms, regionų ir vietos valdžios institucijoms, ūkio subjektams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Pasirinkta priemonė |Siūlomos priemonės: reglamentas. |Kitos priemonės būtų netinkamos dėl toliau nurodytos (-ų) priežasties (-čių). Minėtame pagrindiniame reglamente kitos galimybės nenumatytos. |POVEIKIS BIUDžETUI |Pasiūlymas neturi poveikio Bendrijos biudžetui. |1.  PasiūlymasTARYBOS REGLAMENTASnustatantis galutinį antidempingo muitą ir galutinai surenkantis laikinąjį muitą, nustatytą tam tikriems importuojamiems Kinijos Liaudies Respublikos kilmės balneliamsEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 9 straipsnį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. LAIKINOSIOS PRIEMONĖS2.  Reglamentu (EB) Nr. 1999/2006[2] (toliau – laikinasis reglamentas) Komisija nustatė laikinąjį antidempingo muitą tam tikriems importuojamiems Kinijos Liaudies Respublikos (toliau – KLR) kilmės balneliams, kurių klasifikaciniai KN kodai šiuo metu yra 8714 95 00, ex 8714 99 90 ir ex 9506 91 10.3.  Primenama, kad atliekant dempingo ir žalos tyrimą buvo nagrinėjamas laikotarpis nuo 2005 m. sausio 1 d. iki 2005 m. gruodžio 31 d. (toliau – tiriamasis laikotarpis arba TL). Nagrinėdama su žalos vertinimu susijusias tendencijas, Komisija analizavo laikotarpio nuo 2002 m. sausio 1 d. iki 2005 m. gruodžio 31 d. (toliau – nagrinėjamasis laikotarpis) duomenis.B. TOLESNĖ PROCEDŪRA4.  Nustačius laikinąjį antidempingo muitą tam tikriems importuojamiems KLR kilmės balneliams, kai kurios suinteresuotosios šalys raštu pateikė savo pastabas. Visoms šalims, kurios prašė būti išklausytos, tokia galimybė buvo suteikta.5.  Komisija toliau rinko ir tikrino visą informaciją, kurią laikė reikalinga galutinėms išvadoms parengti.6.  Visoms šalims buvo pranešta apie esminius faktus ir motyvus, kurių pagrindu ketinta rekomenduoti nustatyti galutinį antidempingo muitą tam tikriems importuojamiems KLR kilmės balneliams ir galutinai surinkti pinigų sumas, kurių sumokėjimas užtikrintas pritaikiusi laikinuosius muitus. Joms taip pat buvo suteiktas laikotarpis, per kurį, paskelbus šias išvadas, jos galėjo pareikšti prieštaravimus.7.  Buvo apsvarstytos šalių žodžiu ir raštu pateiktos pastabos ir, prireikus, atitinkamai tikslinamos išvados.C. NAGRINĖJAMASIS PRODUTAS IR PANAŠUS PRODUKTAS8.  Vienas importuotojas pareiškė nesutinkąs su balnelių pagrindinių dalių (rėmai, pagalvėlės ir apvalkalai) įtraukimų į tyrimo aprėptį, remdamasis tuo, kad jie įtraukti nepagrįstai, nes nei skunde, nei atliekant tyrimą nepateikta jokių dempingo įrodymų. Be to, šis importuotojas tvirtino, kad nepakanka teigti, jog balneliai ir balnelių dalys yra vienas produktas atsižvelgiant į tai, kad jie buvo panaudoti gaminant vieną galutinį produktą, t. y. dviračius ir kitas pedalines transporto priemones. Tas pats importuotojas dar teigė, kad kai kurios balnelių dalys buvo įtrauktos į produkto apibrėžtį siekiant užkirsti kelią vengti priemonių, jeigu būtų nustatyti antidempingo muitai. Tuo remiantis buvo tvirtinama, kad importuotojams Bendrijoje turėtų būtų leidžiama prašyti atleidimo nuo antidempingo muito pagal pagrindinio reglamento 13 straipsnio 4 dalį.9.  Pirmiausia reikėtų pažymėti, kad skunde minimi balneliai ir jų pagrindinės dalys. Tačiau tyrimui inicijuoti reikalingi prima facie dempingo įrodymai neturi apimti visų produkto rūšių, įtrauktų į tyrimo aprėptį. Kadangi balnelio dalims būdingos tos pačios techninės, fizinės ir cheminės savybės ir jos negali turėti kitos galutinės paskirties, išskyrus įtraukimą į visumą, jos negali būti laikomos atskiru produktu, todėl yra apibrėžiamos kaip nagrinėjamojo produkto dalis ir turėtų patekti į tyrimo aprėptį. Be to, tai, kad TL bendradarbiaujantys eksportuojantys gamintojai neeksportavo pagrindinių dalių į Bendriją, nereiškia, kad to negalėjo daryti nebendradarbiaujantys eksportuotojai. Primenama, kad pastarieji eksportuotojai į Bendrija eksportuoja daugiau nei 75% nagrinėjamojo produkto.10.  Kaip nurodyta laikinojo reglamento 16 konstatuojamojoje dalyje, atlikus tyrimą buvo nustatyta, kad, nepaisant skirtingų formų, medžiagų ir gamybos procesų, skirtingos nagrinėjamojo produkto rūšys pasižymi vienodomis pagrindinėmis fizinėmis ir techninėmis savybėmis ir iš esmės yra naudojamos tais pačiais tikslais. Šios išvados neužprotestavo aptariamas importuotojas (nei bet kuri šiuo tyrimu suinteresuotoji šalis), kuris taip pat nepateikė jokių įrodymų arba informacijos, kuri būtų prieštaravusi preliminariosioms išvadoms. Iš to matyti, kad sprendimas dėl kai kurių balnelių dalių laikymo arba nelaikymo vienu produktu nebuvo priimtas vien tik remiantis galutinio vartojimo kriterijumi. Todėl atmestas importuotojo tvirtinimas, kad kai kurios balnelių dalys neturėtų būti laikomos nagrinėjamuoju produktu.11.  Dėl tos pačios priežasties matyti, kad atliekant šį tyrimą svarstymai dėl vengimo nebuvo lemiami apibrėžiant nagrinėjamąjį produktą.12.  Kadangi kitų pastabų dėl nagrinėjamojo produkto ir panašaus produkto negauta, patvirtinamos laikinojo reglamento 14–18 konstatuojamosios dalys.D. DEMPINGAS1. 6. Rinkos ekonomikos režimas (toliau – RER) ir individualus režimas (toliau – IR)13.  Po pirminio faktų atskleidimo viena eksportuojančių gamintojų grupė, kuriai RER ir IR nebuvo suteikti atsižvelgus į tai, kad pagal pagrindinio reglamento 18 straipsnį ši grupė pateikė klaidinančią informaciją, teigė, kad ji neturėtų būti laikoma nebendradarbiaujančia ir neturėtų būti atsisakoma suteikti jai IR dėl tam tikros informacijos, kurią Komisija preliminariosiose išvadose laikė klaidinančia, nepateikimo, kadangi informacija buvo susijusi tik su vidaus rinka ir todėl turėtų įtakos normaliosios vertės apskaičiavimui.14.  Tačiau bendrovės paaiškinimo dėl nepateiktos informacijos nepakako, todėl tikslinga nekeisti preliminariųjų išvadų dėl jų bendradarbiavimo lygio. Išlieka abejonės dėl visos eksportuojančių gamintojų pateiktos informacijos, todėl vienai eksportuojančių gamintojų grupei priklausančioms visoms susijusioms bendrovėms vengiant visapusiškai bendradarbiauti, neįmanoma nustatyti, ar ši grupė atitinka pagrindinio reglamento 9 straipsnio 5 dalyje nustatytus IR reikalavimus.15.  Bendrijos pramonė tvirtino, kad kai kurių eksportuojančių gamintojų nauda, gauta dėl atleidimo nuo mokesčių, siekiant skatinti tiesiogines užsienio investicijas, yra nesuderinama su RER taikymu šiems eksportuojantiems gamintojams.16.  Tačiau buvo nustatyta, kad faktinė nauda, kurią gavo šios kompanijos, atleidus jas nuo mokesčių, yra nežymi, todėl ji nėra nesuderinama su RER.17.  Bendrijos pramonė taip pat teigė, kad vienai iš eksportuotojų grupių RER neturėjo būti taikomas, kadangi TL tų eksportuotojų įstatuose buvo nuostatos, kuriose nurodomas tam tikras pardavimo eksportui kiekis.18.  Tačiau manoma, kad šiose nuostatose, kurių eksportuotojai netaikė praktikoje ir kurios buvo po TL panaikintos, nebuvo nei de jure , nei de facto apribojimų, taikomų šių bendrovių veiklai.19.  Kadangi kitų argumentų dėl RER suteikimo negauta, patvirtinamos laikinojo reglamento 19–27 konstatuojamosiose dalyse pateiktos išvados.2. Normalioji vertėa) Normaliosios vertės nustatymas eksportuojantiems KLR gamintojams, kuriems buvo taikomas RER20.  Po pirminio faktų atskleidimo vienas eksportuojantis gamintojas pateikė pastabų dėl išsamių normaliosios vertės apskaičiavimų. Šios pastabos buvo pripažintos pagrįstomis ir normaliosios vertės apskaičiavimai buvo atitinkamai pakoreguoti.21.  Kadangi daugiau pastabų dėl normaliosios vertės apskaičiavimo negauta, patvirtinama laikinojo reglamento 28–40 konstatuojamosiose dalyse išdėstyta bendroji metodika.b) Normaliosios vertės nustatymas eksportuojantiems KLR gamintojams, kuriems nebuvo taikomas RERi) Panaši šalis22.  Po pirminio faktų atskleidimo vienas importuotojas pakartojo kitos šalies tvirtinimą, pateiktą ankstesniame tyrimo etape, kad vienintelis bendradarbiaujantis gamintojas užimą dominuojančią padėtį Brazilijos rinkoje ir todėl yra susijęs su skundo pateikėju, todėl prieštaravo tam, kad Komisija panašia šalimi pasirinko Braziliją. Šiuos argumentus Komisija jau išnagrinėjo ir paneigė laikinojo reglamento 47 konstatuojamojoje dalyje. Kadangi po pirminio faktų atskleidimo kartu su pastabomis nebuvo pateikta jokios naujos informacijos ir, toliau tęsiant tyrimą, nebuvo požymių, kad bendradarbiaujančio Brazilijos gamintojo padėtis Brazilijos rinkoje arba jo ryšys su skundo pateikėju galėjo turėti įtakos pateiktų duomenų patikimumui ar Brazilijos kaip panašios šalis tinkamumui, patvirtinama pirminiame etape padaryta išvada.23.  Kadangi kitų pastabų dėl Brazilijos kaip panašios šalies naudojimo negauta, patvirtinamos laikinojo reglamento 41–49 konstatuojamosios dalys.ii) Normalioji vertė24.  Bendradarbiaujančio Brazilijos gamintojo pateikti duomenys patikrinti prieš nustatant laikinąsias priemones, tačiau per vėlai, kad būtų galima atsižvelgti į rezultatus nustatant šias priemones. Atsižvelgiant į to patikrinimo rezultatus, buvo patobulintas normaliosios vertės apskaičiavimas eksportuojantiems KLR gamintojams, kuriems buvo taikomas RER.25.  Kadangi jokių kitų pastabų dėl normaliosios vertės eksportuojančiam Kinijos gamintojui, kuriam nebuvo taikomas RER, negauta, patvirtinama laikinojo reglamento 41–51 konstatuojamosiose dalyse nustatyta bendroji metodika.3. Eksporto kaina26.  Kadangi daugiau pastabų dėl eksporto kainos negauta, patvirtinama laikinojo reglamento 52–54 konstatuojamosiose dalyse išdėstyta bendroji metodika.4. Palyginimas27.  Po pirminio faktų atskleidimo vienas eksportuojantis gamintojas tvirtino, kad pagal pagrindinio reglamento 2 straipsnio 10 dalies i punktą koregavimas, kai skiriasi komisiniai, dėl eksporto kainos, nustatytos pardavimui per susijusią Taivano bendrovę, buvo nepagrįstas. Eksportuotojas tvirtino, kad Taivano bendrovė nevykdo jokių 2 straipsnio 10 dalis i punkte nurodytų veiksmų. Tačiau šis teiginys prieštarauja bendrovės atsakyme į antidempingo klausimyną aprašytam pardavimo procesui ir patikrinimo vietoje rezultatams, todėl šis teiginys negali būti priimtinas.28.  Kadangi kitų pastabų dėl to negauta, patvirtinamos laikinojo reglamento 55–56 konstatuojamosios dalys.5. Dempingo skirtumasa) Bendradarbiaujančiam eksportuojančiam gamintojui, kuriam taikomas RER29.  Vienas bendradarbiaujantis eksportuojantis gamintojas tvirtino, kad individualiai nustatytas dempingo skirtumas turėtų būti taip pat nustatytas vienai bendrovei, priklausančiai grupei, neeksportavusiai į Bendriją TL. Kadangi ši grupė visapusiškai bendradarbiavo atliekant tyrimą, prašymas buvo patenkintas ir grupei nustatytas vidutinis dempingo skirtumas turėtų būti taip pat nustatytas bendrovei Cionlli Bicycle Components (Tianjin) Co. Ltd .30.  Atsižvelgiant į minėtus normaliosios vertės pakoregavimus, procentais išreikšti CIF kainos Bendrijos pasienyje prieš sumokant muitą galutiniai dempingo skirtumai yra tokie:Bendrovė | Galutinis dempingo skirtumas |Cionlli Bicycle (Taicang) Co. Ltd., Shunde Hongli Bicycle Parts Co. Ltd., Safe Strong Bicycle Parts Shenzhen Co. Ltd. ir Cionlli Bicycle Components (Tianjin) Co. Ltd. | 5,8 % |Giching Bicycle parts (Shenzhen) Co. Ltd. ir Velo Cycle Kunshan Co. Ltd. | 0 % |Visiems kitiems eksportuojantiems gamintojams31.  Po pirminio faktų atskleidimo vienas importuotojas tvirtino, kad dempingo skirtumas neturėjo būti nustatytas visai šaliai pagal vienintelį bendradarbiaujantį eksportuojantį gamintoją, kuriam nebuvo suteiktas nei RER, nei IR. Anot šio importuotojo, visai šaliai nustatytas dempingo skirtumas turėjo būti apskaičiuotas atsižvelgiant taip pat į 12 konstatuojamojoje dalyje minėtos eksportuojančių gamintojų grupės eksporto kainą.32.  Tačiau, kaip nurodyta laikinojo reglamento 23 konstatuojamojoje dalyje, yra didelių abejonių dėl visų duomenų, pateiktų eksportuotojo, kuris tyčia vengė paskelbti apie savo ryšius su vienu iš pagrindinių šalies vidaus vartotojų ir todėl buvo laikomas nebendradarbiaujančiu atliekant šį tyrimą, nuoseklumo.33.  Atsižvelgiant į gautas pastabas ir labai nedidelį vienintelio bendradarbiaujančio eksportuojančio gamintojo, kuriam nebuvo suteiktas nei RER, nei IR, eksporto kiekį, vis dėlto buvo nutarta, kad visai valstybei nustatomą muitą būtų tikslingiau apskaičiuoti remiantis ne vien tik to eksportuotojo pateiktais duomenimis, bet ir Eurostato importo duomenimis, pagal kuriuos vidutinis balnelio svoris yra 500 gramų.34.  Atitinkamai, visai šaliai nustatomas dempingo skirtumas yra lygus:35.  bendradarbiaujantiems eksportuotojams, kuriems nebuvo suteiktas nei RER, nei IR, nustatyto dempingo skirtumo svertinam vidurkiui ir36.  dempingo skirtumo, apskaičiuoto pagal Eurostato importo duomenis, išskyrus bendradarbiaujančių eksportuojančių gamintojų eksporto vertę ir kiekį, svertiniam vidurkiui.37.  Be to, normalioji vertė buvo nežymiai pakoreguota remiantis panašios šalies pateiktais duomenimis.38.  Bendrijos pramonė tvirtino, kad Komisija, apskaičiuodama muitą visai šaliai ir šiuo tikslu 500 gramų laikydama vidutiniu balnelio svoriu, padidino vertę. Pramonė teigė, kad vietoj to turėjo būti naudojamas 420 gramų vidutinis svoris, kuris pagal Eurostato duomenis būtų reiškęs mažesnę vidutinę balnelio kainą. Tačiau pramonė negalėjo pagrįsti šio prašymo pakankamai. Todėl buvo toliau taikomas apskaičiuotas 500 gramų vidutinis svoris, pagrįstas tyrimo metu surinktais duomenimis.39.  Šiuo pagrindu visai šaliai nustatomas 29,6 % CIF Bendrijos pasienyje prieš sumokant muitą galutinis dempingo skirtumas.E. ŽALA1. Bendrijos gamyba40.  Kadangi pastabų dėl Bendrijos gamybos negauta, patvirtinamos laikinojo reglamento 64 ir 65 konstatuojamosios dalys.2. Bendrijos pramonės apibrėžtis41.  Kadangi pastabų dėl Bendrijos pramonės apibrėžimo negauta, patvirtinamos laikinojo reglamento 66 ir 67 konstatuojamosios dalys.3. Bendrijos vartojimas42.  Kadangi pastabų dėl Bendrijos vartojimo negauta, patvirtinamos laikinojo reglamento 68 ir 69 konstatuojamosios dalys.4. Importas į Bendriją iš nagrinėjamosios šalies43.  Kadangi pastabų dėl importo iš nagrinėjamosios šalies negauta, patvirtinamos laikinojo reglamento 70–76 konstatuojamosios dalys.5. Bendrijos pramonės padėtis44.  Kadangi pastabų dėl Bendrijos pramonės padėties negauta, patvirtinamos laikinojo reglamento 77–100 konstatuojamosios dalys.F. PRIEŽASTINIS RYŠYS45.  Kadangi šiuo klausimu jokios naujos ar pagrįstos informacijos arba argumentų negauta, patvirtinamos laikinojo reglamento 105–118 konstatuojamosios dalys.G. BENDRIJOS INTERESAI46.  Kadangi šiuo konkrečiu klausimu iš esmės naujos informacijos arba argumentų negauta, patvirtinamos laikinojo reglamento 119–135 konstatuojamosios dalys.H. GALUTINĖS ANTIDEMPINGO PRIEMONĖS1. Žalos pašalinimo lygis47.  Kadangi kitų pastabų dėl žalos pašalinimo lygio negauta, patvirtinamos laikinojo reglamento 136–140 konstatuojamosios dalys.2. Muitų forma ir dydis48.  Atsižvelgiant į tai, kas išdėstyta, ir remiantis pagrindinio reglamento 9 straipsnio 4 dalimi, galutinis antidempingo muitas turėtų būti tokio dydžio, kad būtų atlyginta šiuo importu padaryta žala, neviršijant nustatyto dempingo skirtumo.49.  Atsižvelgiant į tai, kas išdėstyta, nustatomos tokios galutinių muitų normos:Bendrovė | Galutinis muitas |Cionlli Bicycle (Taicang) Co. Ltd., Shunde Hongli Bicycle Parts Co. Ltd., Safe Strong Bicycle Parts Shenzhen Co. Ltd. ir Cionlli Bicycle Components (Tianjin) Co. Ltd. | 5,8 % |Giching Bicycle parts (Shenzhen) Co. Ltd. ir Velo Cycle Kunshan Co. Ltd. | 0 % |Visoms kitoms bendrovėms | 29,6 % |50.  Šiame reglamente nurodytos, kiekvienai bendrovei atskirai taikomos antidempingo muito normos buvo nustatytos remiantis šio tyrimo išvadomis. Todėl jos atspindi šiose bendrovėse atliekant tyrimą buvusią padėtį. Todėl šios muito normos (kitaip nei visos šalies mastu nustatytas muitas, taikomas „visoms kitoms bendrovėms“) taikomos tik tiems importuojamiems nagrinėjamosios šalies kilmės produktams, kuriuos pagamino bendrovės, t. y. konkretūs nurodyti juridiniai asmenys. Importuojamiems produktams, pagamintiems bet kurios kitos bendrovės, kurios pavadinimas ir adresas konkrečiai nepaminėtas šio reglamento rezoliucinėje dalyje, įskaitant subjektus, susijusius su konkrečiai paminėtomis bendrovėmis, negali būti taikomos šios normos, ir jiems galios muitų normos, taikomos „visoms kitoms bendrovėms“.51.  Bet koks prašymas taikyti šias bendrovėms individualiai nustatytus antidempingo muito normas (pvz., pasikeitus subjekto pavadinimui arba įkūrus naują gamybos arba prekybos subjektą) turi būti nedelsiant siunčiamas Komisijai[3], pateikiant jame visą susijusią informaciją, ypač apie bendrovės veiklos pasikeitimus, kaip antai, gamybą, prekybą vidaus rinkoje ir eksportą, susijusius su šiuo pavadinimo arba gamybos ir prekybos subjektų pasikeitimu. Prireikus reglamentas bus atitinkamai iš dalies pakeistas atnaujinant bendrovių, kurioms taikomos individualios muito normos, sąrašą.52.  Siekiant užtikrinti tinkamą antidempingo muito taikymą, kitiems eksportuotojams nustatytas muitas turėtų būti taikomas ne tik nebendradarbiavusiems eksportuotojams, bet ir toms bendrovėms, kurios TL neeksportavo. Tačiau kai šios bendrovės atitiks pagrindinio reglamento 11 straipsnio 4 dalies antros pastraipos reikalavimus, jos raginamos pateikti prašymą atlikti peržiūrą pagal tą straipsnį, kad jų padėtis būtų išnagrinėta atskirai.4. Galutinis laikinųjų muitų surinkimas ir speciali priežiūra53.  Atsižvelgiant į nustatytų dempingo skirtumų dydį ir įvertinus Bendrijos pramonei padarytą žalą, manoma, kad būtina galutinai surinkti pinigų sumas, užtikrintas pritaikius laikinąjį antidempingo muitą, nustatytą laikinuoju reglamentu, t. y. Reglamentu (EB) Nr. 1999/2006, iki galutinių muitų dydžio. Jeigu galutiniai muitai yra mažesni nei laikinieji muitai, pinigų sumos, viršijančios galutinę antidempingo muitų normą, nerenkamos. Jeigu galutiniai muitai yra didesni nei laikinieji muitai, galutinai surenkamos tik pinigų sumos, kurių sumokėjimas užtikrintas iki laikinųjų muitų lygio.54.  Siekiant sumažinti priemonių vengimo riziką, kylančią dėl didelio muito normų skirtumo, manoma, kad šiuo atveju būtinos specialios priemonės, skirtos tinkamam antidempingo muitų taikymui užtikrinti. Šios specialios priemonės, kurios taikomos tik toms bendrovėms, kurioms nustatyta individuali muito norma, apima galiojančios komercinės sąskaitos, atitinkančios šio reglamento priede nustatytus reikalavimus, pateikimą valstybių narių muitinės įstaigoms. Be tokios sąskaitos importuojamos prekės apmokestinamos antidempingo muitu, taikomu visiems kitiems eksportuotojams.55.  Primenama, kad, jeigu nustačius antidempingo priemones, labai padidėja bendrovių, kurioms taikomos mažesnės individualios muito normos, eksportuojamas kiekis, tokį padidėjimą galima laikyti prekybos modelio pokyčiu dėl nustatytų priemonių, kaip apibrėžta pagrindinio reglamento 13 straipsnio 1 dalyje. Tokioms aplinkybėms, jeigu įvykdomos nustatytos sąlygos, gali būti inicijuotas vengimo tyrimas. Atliekant šį tyrimą galima, inter alia , išnagrinėti, ar būtina panaikinti individualias muito normas ir nustatyti visai šaliai taikomą muitą.PRIĖMĖ ŠĮ REGLAMENTĄ:1 straipsnis1. Galutinis antidempingo muitas nustatomas tam tikriems importuojamiems Kinijos Liaudies Respublikos kilmės dviračių ir kitų pedalinių transporto priemonių (įskaitant transportinius triračius) be variklio, dviračių su pagalbiniais varikliais, su priekabomis arba be jų, kūno rengybos įrangos ir namų treniruoklių balneliams ir jų pagrindinėms dalims, t. y. rėmams, pagalvėlėms ir apvalkalams, kurių KN kodai yra 8714 95 00, ex 8714 99 90 ir ex 9506 91 10 (TARIC kodai 8714 99 90 81 ir 9506 91 10 10).2. Toliau išvardytų bendrovių pagamintiems produktams nustatoma tokia galutinio antidempingo muito, taikomo neto kainai Bendrijos pasienyje prieš sumokant muitą, norma:Bendrovė | Antidempingo muitas | Papildomas TARIC kodas |Cionlli Bicycle (Taicang) Co. Ltd., Shunde Hongli Bicycle Parts Co. Ltd., Safe Strong Bicycle Parts Shenzhen Co. Ltd. ir Cionlli Bicycle Components (Tianjin) Co. Ltd. | 5,8 % | A787 |Giching Bicycle parts (Shenzhen) Co. Ltd. ir Velo Cycle Kunshan Co. Ltd. | 0 % | A788 |Visoms kitoms bendrovėms | 29,6 % | A999 |3. Individualios muito normos, nustatytos 2 dalyje nurodytoms bendrovėms, taikomos tik tuo atveju, jei valstybių narių muitinėms pateikiama galiojanti komercinė sąskaita, kuri turi atitikti priede išdėstytus reikalavimus. Jeigu tokia sąskaita nepateikiama, taikoma visoms kitoms bendrovėms nustatyta muito norma.4. Jeigu nenurodyta kitaip, taikomos galiojančios muitus reglamentuojančios nuostatos.2 straipsnisGalutinai surenkamos pinigų sumos, užtikrintos pritaikius laikinąjį antidempingo muitą, nustatytą Komisijos reglamentu (EB) Nr. 1999/2006 importuojamiems Kinijos Liaudies Respublikos kilmės dviračių ir kitų pedalinių transporto priemonių (įskaitant transportinius triračius) be variklio, dviračiams su pagalbiniais varikliais, su priekabomis arba be jų, kūno rengybos įrangos ir namų treniruoklių balneliams ir jų pagrindinėms dalims t. y. rėmams, pagalvėlėms ir apvalkalams, kurių KN kodai yra 8714 95 00, ex 8714 99 90 ir ex 9506 91 10 (TARIC kodai 8714 99 90 81 ir 9506 91 10 10). Sumos, viršijančios galutinių antidempingo muitų sumą, nerenkamos. Jeigu galutiniai muitai yra didesni nei laikinieji muitai, galutinai surenkamos tik pinigų sumos, kurių sumokėjimas užtikrintas iki laikinųjų muitų lygio.3 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, [...]Tarybos varduPirmininkas  PRIEDASŠio reglamento 1 straipsnio 3 dalyje nurodytoje galiojančioje komercinėje sąskaitoje turi būti tokia bendrovės pareigūno pasirašyta deklaracija:1) komercinę sąskaitą išrašiusio bendrovės pareigūno vardas, pavardė ir pareigos;2) tokia deklaracija: „Patvirtinu, kad [kiekis] šioje sąskaitoje faktūroje nurodytų balnelių ir jų pagrindinių dalių (papildomas TARIC kodas), parduotų eksportui į Europos bendriją, pagamino (bendrovės pavadinimas ir adresas) (nagrinėjamosios šalies pavadinimas). Patvirtinu, kad šioje sąskaitoje pateikta informacija yra išsami ir teisinga.“Data ir parašas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).[2] OL L 379, 2006 12 28, p. 11.[3] Commission européenneDirection générale du commerceDirection H, bureau J-79 5/161049 Bruxelles - Belgique


Svarbus teisinis pranešimas

|

52007PC0338

Pasiūlymas Tarybos reglamentas iš dalies keičiantis Reglamentą (EB) Nr. 234/2004 dėl tam tikrų ribojančių priemonių Liberijai  /* KOM/2007/0338 galutinis */

	[pic] | EUROPOS BENDRIJŲ KOMISIJA |Briuselis, 19.6.2007KOM(2007) 338 galutinisPasiūlymasTARYBOS REGLAMENTASiš dalies keičiantis Reglamentą (EB) Nr. 234/2004 dėl tam tikrų ribojančių priemonių Liberijai(pateikta Komisijos)AIŠKINAMASIS MEMORANDUMAS1.  Reglamentu (EB) Nr. 234/2004, susijusiu su Liberija, įgyvendinamas tam tikrų su ginklais ir karine įranga susijusių paslaugų teikimo draudimas ir neapdirbtų deimantų importo draudimas pagal bendrąsias pozicijas 2006/31/BUSP ir 2006/518/BUSP, JT Saugumo Tarybos rezoliuciją 1521 (2003) ir vėlesnes susijusias rezoliucijas, atnaujinančias ir keičiančias Liberijai nustatytas ribojančias priemones.2.  2006 m. gruodžio 20 d. Rezoliucija 1731 (2006) JT Saugumo Taryba nusprendė, inter alia , kad priemonės ginklams netaikomos žmonių nenaikinančios karinės įrangos tiekimui, išskyrus žmonių nenaikinančius ginklus ir amuniciją, kurie skirti Liberijos vyriausybės policijos ir saugumo pajėgų narių, kurie buvo tikrinti ir apmokyti nuo Jungtinių Tautų misijos Liberijoje pradžios 2003 m. spalio mėn., naudojimui, kaip iš anksto buvo informuotas Rezoliucijos 1521 (2003) 21 punktu įsteigtas komitetas.3.  Ši ginklų embargo išimtis taip pat turėtų būti taikoma susijusiai finansinei pagalbai, todėl Tarybos reglamentą (EB) Nr. 234/2004 reikėtų atitinkamai iš dalies pakeisti.4.  Reglamentu (EB) Nr. 234/2004 nacionalinėms valdžios institucijoms priskiriamos tam tikros užduotys, ir šias institucijas reikia pristatyti kitaip, siekiant išspręsti kai kurias problemas, susijusias su institucijomis, priklausančiomis Europos teritorijoms, už kurių išorės santykių politiką yra atsakinga kuri nors valstybė narė.5.  Šis pasiūlymas pakeičia 2007 m. sausio 31 d. Komisijos pasiūlymą COM (2007) 40.6.  PasiūlymasTARYBOS REGLAMENTASiš dalies keičiantis Reglamentą (EB) Nr. 234/2004 dėl tam tikrų ribojančių priemonių LiberijaiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 60 ir 301 straipsnius,atsižvelgdama į 2007 m. vasario 12 d. Bendrąją poziciją 2007/93/BUSP, atnaujinančią ir iš dalies keičiančią tam tikras ribojančias priemones Liberijai[1],atsižvelgdama į Komisijos pasiūlymą,kadangi:7.  2004 m. vasario 10 d. Bendrojoje pozicijoje 2004/137/BUSP dėl ribojančių priemonių Liberijai[2] buvo numatyta įgyvendinti Jungtinių Tautų (JT) Saugumo Tarybos rezoliucijoje 1521 (2003) Liberijai nustatytas priemones, įskaitant ginklų embargą bei techninės ir finansinės pagalbos, susijusios su karine veikla, teikimo Liberijai draudimą.8.  Laikantis JT Saugumo Tarybos rezoliucijų 1647 (2005), 1683 (2006), 1689 (2006) ir 1731 (2006) nuostatų, bendrosiose pozicijose 2006/31/BUSP[3], 2006/518/BUSP[4] ir 2007/93/BUSP patvirtinamos Bendrojoje pozicijoje 2004/137/BUSP nustatytos ribojančios priemonės tolesniam laikotarpiui ir nurodomi tam tikri pakeitimai.9.  Tarybos reglamentu (EB) Nr. 234/2004[5] draudžiamas techninės ir finansinės pagalbos, susijusios su karine veikla, teikimas Liberijai ir Liberijos kilmės neapdirbtų deimantų importas.10.  Atsižvelgdama į įvykius Liberijoje, 2006 m. gruodžio 20 d. JT Saugumo Taryba priėmė Rezoliuciją 1731 (2006), atnaujinančią ribojančias priemones, nustatytas JT Saugumo Tarybos rezoliucija 1521 (2003), ir nustatančią, kad priemonės ginklams netaikomos žmonių nenaikinančios karinės įrangos tiekimui, išskyrus žmonių nenaikinančius ginklus ir amuniciją, skirtus Liberijos vyriausybės policijos ir saugumo pajėgų narių, kurie buvo tikrinti ir apmokyti nuo Jungtinių Tautų misijos Liberijoje pradžios 2003 m. spalio mėn., naudojimui, kaip iš anksto buvo informuotas Rezoliucijos 1521 (2003) 21 punktu įsteigtas komitetas.11.  Bendrąja pozicija 2007/93/BUSP numatoma papildoma, tokiam tiekimui taikoma išimtis ir Bendrija raginama imtis veiksmų.12.  Reikėtų iš dalies pakeisti Tarybos reglamentą (EB) Nr. 234/2004 dėl kompetentingų institucijų pristatymo.13.  Šiems daliniams pakeitimams reikėtų taikyti atgalinį poveikį nuo Jungtinių Tautų Saugumo Tarybos rezoliucijos 1731 (2006) priėmimo datos.14.  Todėl Reglamentą (EB) Nr. 234/2004 reikėtų atitinkamai iš dalies pakeisti,PRIĖMĖ ŠĮ REGLAMENTĄ:1 straipsnisReglamentas (EB) Nr. 234/2004 iš dalies keičiamas taip:a) 3 straipsnis pakeičiamas taip:„3 straipsnis15.  1 priede nurodytose svetainėse išvardytos valstybės narės, kurioje įsisteigęs paslaugos teikėjas, kompetentingos institucijos, nukrypdamos nuo 2 straipsnio, gali leisti teikti:a) techninę pagalbą, finansavimo ir finansinę pagalbą, susijusią su:i) ginklais ir susijusia technine įranga, kai tokia pagalba arba paslaugos yra skirtos tik Jungtinių Tautų misijos Liberijoje paramai arba jos naudojimui, arbaii) ginklais ir amunicija, kurie lieka Specialiosios saugumo tarnybos nuosavybė neapsunkinamam operatyviam naudojimui ir kurie, JT Saugumo Tarybos rezoliucijos 1521 (2003) 21 punktu įsteigtam komitetui davus leidimą, šios tarnybos nariams iki 2006 m. birželio 13 d. buvo skirti mokymo tikslais;b) finansavimo ir finansinę pagalbą, susijusią su:i) ginklais ir susijusia technine įranga, skirta tik tarptautinės Liberijos karinių pajėgų ir policijos mokymo ir reformos programos paramai ar jos naudojimui, jeigu JT Saugumo Tarybos rezoliucijos 1521 (2003) 21 punktu įsteigtas komitetas davė leidimą ginklus arba susijusią techninę įrangą eksportuoti, parduoti, tiekti arba perduoti,ii) žmonių nenaikinančia karine įranga, skirta tik humanitariniam naudojimui ar apsaugai, jeigu JT Saugumo Tarybos rezoliucijos 1521 (2003) 21 punktu įsteigtas komitetas davė leidimą atitinkamą įrangą eksportuoti, parduoti, tiekti arba perduoti, arbaiii) ginklais ir amunicija, skirta Liberijos vyriausybės policijos ir saugumo pajėgų narių, kurie buvo tikrinti ir apmokyti nuo Jungtinių Tautų misijos Liberijoje 2003 m. spalio mėn. pradžios, naudojimui, jeigu JT Saugumo Tarybos rezoliucijos 1521 (2003) 21 punktu įsteigtas komitetas davė leidimą ginklus arba amuniciją eksportuoti, parduoti, tiekti arba perduoti,iv) žmonių nenaikinančia karine įranga, išskyrus žmonių nenaikinančius ginklus ir amuniciją, skirtus Liberijos vyriausybės policijos ir saugumo pajėgų narių, kurie buvo tikrinti ir apmokyti nuo Jungtinių Tautų misijos Liberijoje 2003 m. spalio mėn. pradžios, naudojimui, jeigu JT Saugumo Tarybos rezoliucijos 1521 (2003) 21 punktu įsteigtas komitetas buvo informuotas apie šios įrangos eksportą, pardavimą, tiekimą arba perdavimą.16.  Leidimas neduodamas veiklai, kuri jau buvo vykdyta.“b) 4 straipsnis pakeičiamas taip:„4 straipsnis17.  Kai tokią veiklą iš anksto patvirtina JT Saugumo Tarybos rezoliucijos 1521 (2003) 21 punktu įsteigtas komitetas, 1 priede nurodytoje interneto svetainėje išvardytos valstybės narės, kurioje įsisteigęs paslaugos teikėjas, kompetentingos institucijos, nukrypdamos nuo šio reglamento 2 straipsnio, gali leisti teikti techninę pagalbą, susijusią su:a) ginklais ir susijusia technine įranga, skirta tik tarptautinės Liberijos karinių pajėgų ir policijos mokymo ir reformos programos paramai ir jos naudojimui;b) žmonių nenaikinančia karine įranga, skirta tik humanitariniam naudojimui ar apsaugai; arbac) ginklais ir amunicija, kurie skirti Liberijos vyriausybės policijos ir saugumo pajėgų narių, kurie buvo tikrinti ir apmokyti nuo Jungtinių Tautų misijos Liberijoje 2003 m. spalio mėn. pradžios, naudojimui.Prašymas gauti JT Saugumo Tarybos rezoliucijos 1521(2003) 21 punktu įsteigto komiteto leidimą teikiamas 1 priede pateiktoje interneto svetainėje nurodytai valstybės narės, kurioje įsisteigęs paslaugos teikėjas, kompetentingai institucijai.Atitinkamos valstybės narės vyriausybė ir Liberijos Vyriausybė pateikia bendrą prašymą JT Saugumo Tarybos rezoliucijos 1521 (2003) 21 punktu įsteigtam komitetui išduoti leidimą teikti techninę pagalbą, susijusią su c punkte nurodytais ginklais ir amunicija.18.  Leidimas neduodamas veiklai, kuri jau buvo vykdyta.“c) Įterpiamas šis 8a straipsnis:„8a straipsnis19.  Valstybės narės paskiria šiame reglamente minėtas kompetentingas institucijas ir jas išvardija 1 priede nurodytose interneto svetainėse ar jose pateikia atitinkamas nuorodas.20.  Įsigaliojus šiam reglamentui, valstybės narės nedelsdamos praneša Komisijai apie šias kompetentingas institucijas ir apie visus paskesnius jų pakeitimus.“2 straipsnisReglamento (EB) Nr. 234/2004 I priedas pakeičiamas šio reglamento 1 priedu.3 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje . Jis taikomas nuo 2006 m. gruodžio 21 d.Šis reglamentas privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas1 PRIEDASInterneto svetainės, kuriose pateikiama informacija apie 3 ir 4 straipsniuose minėtas kompetentingas institucijas, ir adresas, kuriuo pranešimai siunčiami Europos Komisijai(sudaro valstybės narės)BELGIJABULGARIJAČEKIJADANIJAVOKIETIJAESTIJAGRAIKIJAISPANIJAPRANCŪZIJAAIRIJAITALIJAKIPRASLATVIJALIETUVALIUKSEMBURGASVENGRIJAMALTANYDERLANDAIAUSTRIJALENKIJAPORTUGALIJARUMUNIJASLOVĖNIJASLOVAKIJASUOMIJAŠVEDIJAJUNGTINĖ KARALYSTĖAdresas, kuriuo pranešimai siunčiami Europos Komisijai:Commission européenneDirection générale des relations extérieuresDirection A. Plateforme des crises et coordination politique de la PESCUnit A2. Gestion des crises et prévention des conflitsCHAR 12/106B-1049 Bruxelles (Belgija)E. paštas relex-sanctions@ec.europa.euTel. (+32 2) 295 55 85, 296 61 33Faksas (+32 2) 299 08 73[1] OL L 41, 2007 2 13, p. 17.[2] OL L 40, 2004 2 12, p. 35. Bendroji pozicija, iš dalies pakeista Bendrąja pozicija 2004/902/BUSP (OL L 379, 2004 12 24, p. 113).[3] OL L 19, 2006 1 24, p. 38.[4] OL L 201, 2006 7 25, p. 36.[5] OL L 40, 2004 2 12, p. 1. Reglamentas su paskutiniais pakeitimais, padarytais Reglamentu (EB) Nr. [...]/2007 (OL L [...], 2007 6 [..], p. [..]).